 

Natječaj za potpore znanstvenim i umjetničkim istraživanjima u 2022. godini na Sveučilištu u Zagrebu

Često postavljana pitanja

# Općenita pitanja o potporama:

## Voditelji i suradnici

1. Da li može biti znanstveni novak-viši asistent izabran u znanstveno zvanje znanstveni suradnik ili voditelj mora biti izabran u znanstveno nastavno zvanje (docent i više)?

* Svaki zaposlenik u znanstvenom (od znanstveni suradnik naviše) ili znanstveno-nastavnom (docent naviše) može biti i suradnik i voditelj. Emeritus također može biti i suradnik i voditelj.
* Zaposlenik koji je ujedno doktorand/asistent može biti suradnik.
* Stručni suradnik koji je zaposlenik, ima stupanj dr. sc. i MBZ može biti suradnik.

1. Da li se u prijavi potpore istraživanju u 2022. može navesti kao suradnica redovita profesorica, koja odlazi u mirovinu od 1.10.2022.

* Tko god je zaposlen u času natječaja i zadovoljava ostale kriterije ima se pravo prijaviti.

1. Može li se kao suradnike na potpori prijaviti:
   * tehničko osoblje
   * naslovne asistente (bez zasnivanja radnog odnosa).

* Naslovni asistenti se ne mogu uključiti jer su vanjski suradnici; tehničko osoblje se ne može

uključiti jer nema znanstveno ili znanstveno-nastavno zvanje, a nisu ni asistenti ili doktorandi. Sve takve osobe (uključujući i inozemne) se može navesti u posljednjem bloku prijedloga (ako se misli da to povećava izglede za bolju evaluaciju), no za takve suradnike se ne može dobiti novac.

1. Mogu li se studenti upisati u Prijavni obrazac kao vanjski suradnici (C.4) ili suradnici bez zvanja (A.3)?

* Suradnici mogu biti isključivo zaposlenici Sveučilišta tako da studente možete upisati kao vanjske suradnike (C.4.). Radovi vanjskih suradnika se ne navode u kategoriji B.2. Podaci za evaluaciju suradnika.

1. Može li asistent bit voditelj potpore?

* Asistent u zvanju znanstvenog suradnika ne može biti voditelj potpore.

1. Možemo li kao istraživača (pored minimalnih 3 koji moraju biti sa UNIZG) navesti kolege sa stranog Sveučilišta?

* Prema Uputi za ispunjavanje obrasca, sve suradnike koji nisu zaposlenici Sveučilišta u Zagrebu možete navesti kao vanjskog suradnika u odjeljku C.4. Obrasca za prijavu, no za vanjske suradnike ne možete dobiti sredstva.

1. Smije li voditelj projekta HRZZ biti voditelj skupine za Potpore znanstvenim i umjetničkim istraživanjima? Ako ne smije, smije li biti član skupine?

* Prema Uputi za ispunjavanje obrasca, sudjelovanje na drugim projektima ne diskvalificira nikoga već se samo navodi informativno, kako bi se vidjelo tko ima i druge izvore financiranja. Dakle, voditelj projekta HRZZ može biti voditelj potpore.

1. Može li profesor na sabbaticalu biti suradnik na potpori?

* Da.

1. Da li osobe koji su zaposlenici Sveučilišta udjelom 20% ili udjelom 50% mogu biti suradnici na potpori tj. jedan od najviše 7 suradnika (pod A.3. obrasca)?

* Da.

1. Može li jedna osoba biti upisana kao vanjski suradnik na više potpora?

* Da.

## Ispunjavanje obrasca

1. Odnosi li se ograničenje od 3000 znakova u C dijelu obrasca na svako pojedino polje ili na sva polja zajedno?

* Ograničenje od 3000 znakova se odnosi na polja C.1., C.2. i C.3. zajedno, uključujući i razmake.

1. U ćeliji se ne vide svi uneseni podaci. Kako da povećam ćeliju?

* Možete proširiti redove u ćeliji. Upute za proširivanje redova nalaze se u videu na adresi <https://www.youtube.com/watch?v=Vp4ZFtvt6V4&feature=youtu.be>.

## Prihvatljivi i neprihvatljivi troškovi

1. Od kojeg datuma su prihvatljivi troškovi:

* Prihvatljivi su troškovi nastali od dana završetka natječaja i objavljivanja rezultata.

1. Koji su to točno troškovi publiciranja (TP)? Može li se, npr. kotizacija za konferenciju, koja je nužnost za publiciranje, smatrati trošak publiciranja (TP)?

* Kotizacija je trošak TM (mobilnosti), a ne TP.

1. Što su točno troškovi publiciranja?

* Troškovi publiciranja su naknade koje je potrebno platiti da bi rad bio objavljen u pojedinim časopisima.

## Publikacije voditelja i suradnika

1. Mogu li dva različita voditelja, iz različitih timova, koristiti iste reference na kojima su suautori?

* Da, mogu, nije eksplicitno zabranjeno.

1. Možemo li vanjskom suradniku, iz ovih sredstava, platiti avionsku kartu da dođe u HR kada budemo prikupljali podatke?

* Ne, prema Uputi – troškovi mobilnosti, nisu prihvatljivi troškovi dolaska inozemnog istraživača.

# Biomedicinsko područje

1. Kada se broje radovi i citati za voditelja potpore i suradnike, koju vrstu radova treba uključiti?

* Broje se: full papers (original papers + review articles, including case reports).
* Ne uključivati: abstracts, letters to editors i ostale non-scientific publications.

1. Da li se financijskom potporom može financirati vanjska statistička obrada rezultata dobivenih istraživanjem za koje se prijavljujemo na projekt?

* Da, vanjska statistička obrada je vanjska znanstvena usluga, može se platiti.

1. S obzirom da u tekstu kriterija piše da se upisuju SVI radovi, da li to obuhvaća i radove izvan baze ISI Web Of Knowledge, jer se u nastavku tog teksta traži da se uz svaki rad treba napisati kojem kvartilu pripada, a to vrijedi samo za radove koji su u bazi ISI Web Of Knowledge?

* Upisuju se samo radovi iz WoS Core Collection, za koje postoje kvartile - ako časopis nema kvartilu, onda im se taj rad neće ni bodovati, pa onda nema smisla to ni stavljati na popis.